SAMTEL: กำไรสุทธิ 2H59 โดดเด่นแนะนำซื้อราคาเป้าหมาย 15.90 บาท
SAMTEL:กำไรสุทธิ 2H59 เด่นกว่า 1H59 จาก Gross margin ฟื้นตัว แนะนำซื้อราคาเป้าหมาย 15.90 บาท
16 พ.ค. 2559

บล.โนมูระ พัฒนสิน ระบุในบทวิเคราะห์วันนี้ (16 พ.ค.) ว่า บริษัท สามารถเทลคอม จำกัด (มหาชน) หรือ SAMTEL มีมุมมอง Slightly negative ต่อกำไรสุทธิ ไตรมาส 1/59 ที่ 56 ล้านบาท (-53% เทียบช่วงเดียวกันของปีก่อน +92% เทียบไตรมาสก่อนหน้า) เนื่องจากกำไรสุทธิยังอ่อนแอจาก Gross margin ลดลงตาม Margin ของโครงการที่อยู่ในช่วงเริ่มต้นค่อนข้างต่ำ ประกอบกับรายได้งานโครงการตามสัญญา ซึ่งเป็นกลุ่ม Margin ต่ำมีสัดส่วนรายได้เพิ่มขึ้น
 ทั้งนี้แนวโน้มการเซ็นงานใหม่ที่ล่าช้าจากขั้นตอนการประมูลงานภาครัฐ ทำให้เราปรับสมมติฐานรายได้จากการเซ็นงานใหม่ ลดลงต่อปี -14% ส่งผลให้กำไรสุทธิปี 59-60 ลดลงจากเดิมต่อปี -20% ตามประมาณการใหม่คาดปีนี้ SAMTEL มีกำไรสุทธิ 580 ล้านบาท (+44% เทียบช่วงเดียวกันของปีก่อน ) โดยให้น้ำหนักกำไรสุทธิ 2H16F เด่นกว่า 1H16F จาก Gross margin ฟื้นตัว
นอกจากนี้คาดว่า SAMTEL มีโอกาสเซ็นใหม่ๆ จาก Potential project ที่มีมูลค่ารวมกว่า 10,000 ล้านบาท ประกอบกับมีความชำนาญในงานวางระบบและโครงข่ายโทรคมนาคม ทำให้มีโอกาสร่วมโครงการ National Broadband ของภาครัฐ (คาดว่า 2H16F จะมีความคืบหน้ารายละเอียดโครงการ)
คงคำแนะนำ BUY ราคาเป้าหมาย 15.90 บาท/หุ้นเนื่องจากคาดกำไรสุทธิช่วง 3 ไตรมาสที่เหลือของปีนี้มีแนวโน้มฟื้นตัวจาก Margin งานโครงการดีขึ้น ประกอบกับคาดว่า SAMTEL ยังมีโอกาสเซ็นใหม่ๆ จาก Potential project ที่มีมูลค่ารวมกว่า 10,000 ล้านบาท ส่วนใหญ่เป็นงานของลูกค้าที่ทำอยู่เดิม นอกจากนี้ความชำนาญในงานวางระบบและโครงข่ายโทรคมนาคม ทำให้ SAMTEL มีโอกาสร่วมงานโครงการ National Broadband ของภาครัฐ (ตามกำหนดคาดว่า 2H16F จะมีความคืบหน้า รายละเอียดโครงการ)